ביג באנג

ביג באנג (בקוריאנית 빅뱅. באנגלית: BigBang) היא להקת בנים דרום קוריאנית. הלהקה כללה חמישה חברים: G-Dragon ,Daesung ,T.O.P ,Seungri ו-Taeyang. לאחר עזיבתם של Seungri ב-2019 ו־T.O.P ב-2023, הלהקה נותרה עם שלושה חברים. הלהקה זכתה להכרה רבה הן בקוריאה והן מחוצה לה.

הלהקה זכתה לכינוי ״מלכי הקיי-פופ״.<ref></ref><ref></ref><ref name=":0"></ref> מיוחס לה חלק משמעותי בהתפשטות ״הגל הקוריאני״ והיא נחשבת לאחת הלהקות המשפיעות ביותר בקיי פופ.<ref name=":0" /> חברי הלהקה ידועים בניסויים המוזיקליים שלהם ובנוכחות הבימתית שלהם.<ref></ref>
ביג באנג במסיבת עיתונאים לקידום האלבום MADE
לאחר התחלה פושרת יחסית עם האלבום הראשון שלהם BigBang Vol.1 הלהקה הצליחה בהמשך, עם שורה של להיטים, ביניהם הסינגל "Lies" שהגיע להישג של שהייה במשך שישה שבועות רצופים בפסגת מצעדי המוזיקה הקוריאנית וזכה בשיר השנה ב-2007 בפסטיבל המוזיקה של Mnet KM וב-2008 בפרסי המוזיקה של סיאול. ב-2008 זכו בפרס ״אמן השנה״ בפסטיבל המוזיקה של Mnet KM. שלושה אלבומים של הלהקה שיצאו ביפן זכו למעמד של ״אלבום זהב״. ב-2001 זכו בטקס פרסי המוזיקה של MTV אירופה בפרס ״הביצוע העולמי הטוב ביותר״. המיני-אלבום Alive מ-2012 היה לאלבום הקוריאני הראשון שנכנס למצעד בילבורד 200. 

סיבוב ההופעות השני של הלהקה Made World Tour, שהתקיים ב-2015–2016 הגיע ל-1.5 מיליון אנשים. שיא ללהקה קוריאנית באותה עת.<ref name=":1"></ref> 11 מהסינגלים של ביג באנג הגיעו למקום הראשון במצעד הדיגיטלי גאון של דרום קוריאה ונשארו בראש המצעד של מלון במשך שיא של 51 שבועות. המגזין פורבס קוריאה דירג את הלהקה בראש רשימת הסלבריטאים החזקים ביותר בין 2009 ל-2016 (ומקום שני ב-2009, 2012, ו-2014), והכניס אותם לרשימת ״30 מתחת ל-30״ של המוזיקאים הכי משפיעים בעולם של 2017.<ref></ref>

== התחלה - 2010 ==
G-Dragon ו-Taeyang היו הראשונים שהצטרפו כחניכים ללהקה שהקימה חברת YG אנטרטיינמנט. G-Dragon הציע לחבר ילדות שלו, T.O.P (שפעל באותה תקופה כראפר מחתרתי תחת השם Tempo) ללכת לאודישן, והוא אכן התקבל ללהקה.<ref></ref> לאחר שהוציאה מספר סינגלים, ביניהם גרסאות כיסוי לשירים ידועים, הלהקה הוציאה לאור את האלבום הראשון שלה Big Bang Vol.1 ב-26 בדצמבר 2006. האלבום מכר כ-110,408 עותקים.<ref></ref> 

ב-2007 הלהקה הוציאה את המיני-אלבום הראשון שלה Always. למרות שמהתחלה הלהקה הייתה מעורבת ביצירת המוזיקה, באלבום זה החברים הגבירו את מעורבותם וערבו סגנונות מוזיקליים שונים, יחד עם ההיפ-הופ שאפיין אותם בהתחלה. האלבום מכר כ-30,000 עותקים במכירה המוקדמת.<ref></ref> הסינגל Lies מתוך האלבום היה חודשיים רצופים ״אלבום החודש״ של Cyworld Digital Music. בסך הכל, הסינגל נמכר בכ-330,000 עותקים בשישה שבועות.<ref></ref>

ב-22 בנובמבר 2006 הלהקה הוציאה את המיני-אלבום Hot Issue, עם שישה שירים שכתב G-Dragon, שהיה המפיק של כל האלבום.<ref></ref>
ב-29 בדצמבר 2007 Seungri ,T.O.P ו-G-Dragon התמוטטו במהלך הופעה, כשגם שאר חברי הלהקה היו קרובים להתמוטטות עקב העומס בפעילות שלהם. הלהקה לקחה הפסקה קצרה מפעילות.<ref></ref> במהלך 2008 הלהקה הוציאה מספר אלבומים ביפן.<ref></ref> בסוף השנה הלהקה דיווחה על רווחים של 36 מיליארד וון (34.5 מיליון דולר) במהלך השנה.<ref></ref>

בתחילת 2009 חברי הלהקה עמדו מאחורי ההקמה של קבוצת הבנות 2NE1, שכונתה ״גרסת הבנות של ביג באנג״. הלהקה נבחרה לאמן השנה על ידי ערוץ .<ref></ref>

בתחילת 2010 הלהקה יצאה לחמש הופעות בשלוש ערים ביפן, שנקרא Electric Love Tour.<ref></ref> בהמשך השנה הלהקה זכתה ב-MTV World Stage Video Music Awards Japan בפרס האמן החדש הטוב ביותר.<ref></ref>

== 2011 - הווה: חזרה לפעילות, סיבוב הופעות בינלאומי ופרישת חברים מהלהקה ==
ביג באנג בסיבוב ההופעות Made World Tour, 2015
ב-2011, אחרי שנתיים של הפסקה מפעילות בקוריאה, הלהקה יצאה לסיבוב הופעות בקוריאה שנקרא 2011 BIG SHOW, והתקיים בין ה-25 ל-27 בפברואר.<ref></ref>

ב-2012 הלהקה הוציאה לאור את המיני-אלבום Alive. האלבום מכר במכירה המוקדמת כ-260,000 עותקים.<ref></ref>

ב-24 באפריל 2015, YG אנטרטיינמנט הודיעה שהלהקה תוציא סינגל חדש בתחילת כל חודש עד ספטמבר, תחת השמות M, A, D, E שמרכיבות את המילה MADE.<ref></ref> שני הסינגלים הראשונים הגיעו לפסגת מצעד הלהיטים העולמי של בילבורד.<ref></ref> ב-23 בדצמבר 2016 יצא אלבום מלא תחת השם MADE.<ref></ref>

ב- 2016 הלהקה יצאה לסיבוב הופעות עולמי שנקרא World Tour MADE, והופיעו מול קהל של כ-1.5 מיליון איש ב-13 מדינות. הקבוצה גרפה בממוצע 2.6 מיליון דולר על כל עיר שהופיעה בה.<ref></ref> ההופעה דורגה במקום העשירי בדירוג ההופעות של אותה שנה על ידי המגזין בילבורד.<ref name=":1" />

ב-2017 T.O.P התחיל את שירות החובה הצבאי בקוריאה למשך שנתיים, כשבינתיים הלהקה המשיכה בלעדיו.<ref></ref>

ב-11 במרץ 2019 Seungri הודיעה על פרישה מהלהקה, בשל שערורייה שהיה מעורב בה.<ref></ref>

ב-31 במאי 2023 T.O.P הודיע כי פרש מהלהקה לטובת קריירת סולו.<ref></ref><ref></ref> בהמשך, Daesung הודיע כי הוא מסיים את החוזה שלו עם YG. ביוני 2023 הסתיים החוזה האישי של G-Dragon עם YG.<ref></ref>

בינואר 2024, YG מחקה את הפרופיל של הלהקה מהאתר הרשמי שלה.<ref></ref>

== קישורים חיצוניים ==

* 

[https://music.apple.com/il/artist/bigbang/318754656 ביג באנג] באתר אפל מיוזיק

== הערות שוליים ==

קטגוריה:קיי-פופ
קטגוריה:להקות